Държавен вестник, бр. 85, 2015 г., стр. 5

БРОЙ  85	
Д Ъ Р Ж А В Е Н  В Е С Т Н И К 	
СТР.  5  
(2) При структурни промени и съкращаване 
на щата органът по чл. 8, ал. 1 след съгла-
суване с министъра на вътрешните работи 
взема съответните мерки за запазване на 
длъжността на служителя на прикритие или 
го преназначава на друга подходяща длъжност, 
ако е налице такава възможност.
Раздел IV
Материално и социално осигуряване на слу-
жителите на прикритие
Чл. 12. (1) За работата си по служебно или 
по трудово правоотношение по чл. 8, ал. 1 
служителят на прикритие получава брутна 
заплата или брутно трудово възнаграждение, 
обезщетения и други доходи, предвидени за 
заеманата длъжност.
(2) Органът по чл. 8, ал. 1 внася задължи-
телните осигурителни вноски върху изплате-
ните брутни възнаграждения и други доходи 
на служителя на прикритие.
Чл. 13. (1) Когато полученият нетен месечен 
доход за работата на прикритие е по-нисък 
от полагащия се за заеманата длъжност в 
Главна дирекция „Национална полиция“, 
Главна дирекция „Борба с организираната 
престъпност“ и Главна дирекция „Гранична 
полиция“, Министерството на вътрешните 
работи изплаща разликата на служителя и 
внася разликата в осигурителните вноски.
(2) Разликата в осигурителните вноски се 
внася по определен от Националния осигури-
телен институт и Националната здравноосигу-
рителна каса ред, съгласуван с Министерството 
на вътрешните работи.
Чл. 14. (1) Служителите на прикритие 
ползват отпуски при условията и в размерите, 
предвидени в Закона за държавния служител 
или в Кодекса на труда.
(2) Когато размерът на платения годишен 
отпуск, полагащ се за заеманата длъжност 
в Главна дирекция „Национална полиция“, 
Главна дирекция „Борба с организираната 
престъпност“ и Главна дирекция „Гранична 
полиция“, е по-голям от платения годишен 
отпуск по ал. 1, Министерството на вътреш-
ните работи изплаща обезщетение за неиз-
ползваната част от отпуска при прекратяване 
на правоотношението на служителя.
Чл. 15. При пенсиониране на служители-
те, работили на прикритие, документите за 
периода на работа на прикритие се издават 
от Министерството на вътрешните работи за 
категорията труд и за осигурителния доход 
за заеманата длъжност в Министерството на 
вътрешните работи.
Заключителна разпоредба
Параграф единствен. Наредбата се приема 
на основание чл. 97 от Закона за Министер-
ството на вътрешните работи.
7133
ПОСТАНОВЛЕНИЕ № 292  
ОТ 29 ОКТОМВРИ 2015 Г.
за изменение на Наредбата за граничните 
контролно-пропускателни пунктове, приета 
с Постановление № 104 на Министерския 
съвет от 2002 г. (обн., ДВ, бр. 54 от 2002 г.; 
изм. и доп., бр. 24 и 86 от 2004 г., бр. 90 и 
96 от 2005 г., бр. 85 и 106 от 2006 г., бр. 79 
от 2008 г., бр. 14 и 100 от 2009 г., бр. 22 и 61 
от 2010 г. и бр. 64 от 2015 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 34, ал. 1 думите „спедиторска 
дейност, дейност като митнически предста-
вител“ и запетаята пред тях се заличават.
Заключителни разпоредби
§ 2. В Постановление № 214 на Министер-
ския съвет от 2015 г. за изменение и допълнение 
на нормативни актове на Министерския съвет 
(ДВ, бр. 64 от 2015 г.) § 10 от заключителните 
разпоредби се изменя така:
„§ 10. (1) В тримесечен срок от приема-
нето на постановлението областните упра-
вители предават на директора на Агенция 
„Митници“ за управление урегулираните 
поземлени имоти, отредени за граничните 
контролно-пропускателни пунктове, сградите 
и съоръженията в зоните на ГКПП, които не 
са предоставени за управление на министри 
или на ръководители на други ведомства за 
изпълнение на функции, свързани с извършва-
нето на граничен контрол, и цялата свързана 
с тях документация.
(2) В срока по ал. 1 областните управите-
ли предават с опис на директора на Агенция 
„Митници“ преписи от актовете за държавна 
собственост за всички имоти, намиращи се 
в зоните на граничните контролно-пропуска-
телни пунктове.“
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
За главен секретар на Министерския съвет:  
Веселин Даков
7134